DA Den Europæiske Unions Tidende L 179/3

KOMMISSIONENS FORORDNING (EF) Nr. 800/2007

af 6. juli 2007

om ændring af forordning (EØF) nr. 1859/82 om udvælgelse af regnskabsførende bedrifter med henblik på at konstatere indkomstforhold i landbrugsbedrifter

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1) særlig artikel 4, stk. 4, og

ud fra følgende betragtninger:

(1) Artikel 2 i Kommissionens forordning (EØF) nr. 1859/82 (2) fastsætter grænsen pr. medlemsstat for den økonomiske størrelse af de regnskabsførende bedrifter, der falder under undersøgelsesområdet for informationsnettet for landøkonomisk bogføring.

(2) Antallet af regnskabsførende bedrifter pr. område fastsættes som anført i bilag I til forordning (EØF) nr. 1859/82.

(3) Som følge af Bulgariens og Rumæniens tiltrædelse bør grænsen samt antallet af regnskabsførende bedrifter fastsættes for disse to nye medlemsstater.

(4) For at sikre, at den slovakiske prøveudtagning er mere repræsentativ, bør såvel grænsen som antallet af regnskabsførende bedrifter vedrørende Slovakiet tilpasses.

(5) Forordning (EØF) nr. 1859/82 bør derfor ændres i overensstemmelse hermed.

(6) De i denne forordning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring —

UDSTEDT FØLGENDE FORORDNING:

Artikel 1

I forordning (EØF) nr. 1859/82 foretages følgende ændringer:

1) Artikel 2 affattes således: »Artikel 2 For regnskabsåret 2007 (en periode på 12 på hinanden følgende måneder, der begynder mellem den 1. januar 2007 og den 1. juli 2007) og for de følgende regnskabsår fastsættes den i artikel 4 i forordning nr. 79/65/EØF omhandlede grænse i ESE som følger: — Belgien: 16 ESE — Bulgarien: 1 ESE — Tjekkiet: 4 ESE — Danmark: 8 ESE — Tyskland: 16 ESE — Estland: 2 ESE — Irland: 2 ESE — Grækenland: 2 ESE — Spanien: 2 ESE — Frankrig: 8 ESE — Italien: 4 ESE — Cypern: 2 ESE — Letland: 2 ESE — Litauen: 2 ESE — Luxembourg: 8 ESE — Ungarn: 2 ESE — Malta: 8 ESE — Nederlandene: 16 ESE — Østrig: 8 ESE — Polen: 2 ESE — Portugal: 2 ESE — Rumænien: 1 ESE — Slovenien: 2 ESE — Slovakiet: 8 ESE — Finland: 8 ESE — Sverige: 8 ESE — Det Forenede Kongerige (med undtagelse af Nordirland): 16 ESE — Det Forenede Kongerige (kun Nordirland): 8 ESE.«

2) I artikel 5 tilføjes følgende stykke: »Bulgarien og Rumænien sender Kommissionen deres udvælgelsesplan for regnskabsåret 2007 inden den 31. juli 2007«.

3) Bilag I ændres som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra regnskabsåret 2007.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. juli 2007. På Kommissionens vegne Mariann FISCHER BOEL Medlem af Kommissionen

(1) EFT 109 af 23.6.1965, s. 1859/65. Senest ændret ved forordning (EF) nr. 1791/2006 (EUT L 363 af 20.12.2006, s. 28).

(2) EFT L 205 af 13.7.1982, s. 5. Senest ændret ved forordning (EF) nr. 1860/2006 (EUT L 358 af 16.12.2006, s. 31).